钦定古今图书集成/明伦汇编/皇极典/第225卷 > 周
## 钦定古今图书集成/明伦汇编/皇极典/第225卷 > 周

### 武王

按《书经泰誓》上：“天视自我民视，天听自我民听，百姓
有过，在予一人。”　《泰誓下》：“予克受，非予武，惟朕文考
无罪；受克予，非朕文考有罪，惟予小子无良。”

〈大全〉林氏曰：“圣人至诚畏惧之心充实于中，则发于言，自然如此，非有一毫作伪于其间也。”

按《礼记·文王世子》：文王有疾，武王不说，冠带而养。文
王一饭亦一饭，文王再饭亦再饭，旬有二日乃间。
按《尚书大传》：纣死，武王皇皇若天下之未定。召太公
间曰：“‘入殷奈何’？太公曰：‘臣闻之，爱人者兼其屋上之
乌；不爱人者，及其咠馀。何如’？”武王曰：“不可。”召公曰：“臣
闻之，有罪者杀，无罪者活。咸刘厥敌，毋使有馀烈，何
如？”武王曰：“不可。”周公曰：“臣闻之，各安其宅，各田其田，
毋故毋私。惟仁之亲，何如武王旷乎？若天下之已定。”
遂入殷，封比干之墓，表商容之闾，发钜桥之粟，散鹿
台之财，归顷宫之女。而民知方曰：“王之于仁人也，死
者封其墓，况于生者乎？王之于贤人也，亡者表其闾，

按：《说苑指武篇》：“武王举师与殷战于牧之野，大败殷
人。上堂见玉，曰：‘谁之玉也’？曰：‘诸侯之玉’。即取而归之
于诸侯，天下闻之，曰：‘武王廉于财矣’。入室见女，曰：‘谁
之女也’？曰：‘诸侯之女也’。即取而归之于诸侯，天下闻
之，曰：‘武王廉于色也’。”

按《册府元龟》：“武王伐纣以除其害，其德能成武功，故
作《大武》之乐。”